Hjelpeverge

Hjelpeverge er et begrep fra den tidligere vergemålsordningen, opphevet fra 1. juli 2013. Hjelpevergen var etter denne ordningen en person som er oppnevnt av overformynderiet til å bistå og forvalte verdiene for en myndig person som på grunn av senil demens, utviklingshemning, sinnssykdom eller legemlig funksjonshemming ikke kan ivareta egne interesserVergemålsloven 1927 § 90a. Oppnevnelse av hjelpeverge innebærer ikke at vedkommende som får hjelpeverge er umyndiggjortOt.prp.nr. 45 (1989-1990) s. 7. Virksomheten er dels regulert av lov og dels av departementale forskrifter. I den nye vergemålsordningen er skillet mellom verge og hjelpeverge opphevet: alle verger er nå bare vergerBl.a. vergemålsloven 2010 § 101 nr. 2. 

Hjelpeverger skulle primært forvalte den vergetrengendes økonomi, og dernest være rettslig stedfortreder. Den vergetrengende kunne selv søke om hjelpeverge, og som utgangspunkt skulle vedkommende også samtykke i at det skulle oppnevnes hjelpevergeVergemålsloven 1927 § 90a. Dersom personen ikke var i stand til å forstå betydningen av samtykket, kunne søknaden skrives av tilsynslegen. 

Ved utnevnelse av hjelpeverge ble det samtidig nærmere bestemt hva slags formelle saker hjelpevergen kunne ta avgjørelser iVergemålsloven 1927 § 90b. Hjelpevergen var forpliktet til å skrive årsregnskap og rapport til overformynderietVergemålsloven 1927 § 77, gjort gjeldende for hjelpeverger via § 90c.

Noen advokater har slike verv, men vanligere er det med en pårørende eller annen slektning.

 Referanser 

 Eksterne lenker 
 Orientering til hjelpeverger

Kategori:Beskjeftigelser
Kategori:Vergemål